va va
Cond sij allen lieden want stoet tebat en materie van geschille
opgestaen en geport sijn tuschen janne van cortenbach hee tot
helmont in deen zijde en gorde de le en gerarde celen in dande
van zeken zaken end punten den goeden en renten van helmont
aengaende Daer om eest dat de voirs jan van cortenbach
met consente en wille hrn lodewijc pynnox ridds die na den
rechte d stat van loven comen en geleidt es totten goeden des
voirs jans van cortebach sijns swags en gord de le en gerart
selen comen sijn voer scepen van loven en hebben hen vanden
voirs stoete en van allen anden punten geschille stoete en
twidrachten die de voirs ptijen underlingen deen den anden
en elken besundert tyen oft aenleggen mogen van wat
zaken die ruende oft spruytende mogen comen tot opten
dach van heden vbonden en ghesubmitteert in seggen en
vruntlike yffenen te weten es de voirs jan van cortenbach
cone
in hrn lonijse van baest archidraken van brabant inde kercke
van ludic en reynen van scholuyn en de voirs gord de
lu en gheert celen in claesse cole en janne moncs
op also dat elc vanden voirs ptijen alle hue aensprake
met alle den besceide dat sij deen totten anden hebben en des elc
en eyssche die sij derande aenspreken en eysschen
willen in gescrifte setten sullen en dat den seggen
overgeven tuschen dit en des dijsdaicht des dijsdaichs
na sente lambrechts dach neestcomen Ende elcs
bescheit aengehoert so sullen de voirs seggen hue seggen
en uutsprake tuschen de selve ptijen t stont uutspreken
op dat sij des eens en van accorde gesijn connen en
oft also gebuerde dat de voirs seggen des niet van accorde
op die tijt gesijn en consten so sullen sij de voirs sake onder
hen behouden tot kersmisse d naest volgen en dan hue
seggen en uutsprake d af doen en oft also geviele
dat sij dan vanden voirs saken niet gheaccorden en constene
tusghen dat en ons vrouwen dage bchtenisse dnaeste
so sullen sij dese saken bringhen en ovgeve der vrouden
volgen
van hoeghstraten als overman der voirs zaken daer inne
hen de vors ptijen op dat dat also gebuerde voert